Áraxoksen lentoasema

Áraxoksen lentoasema (kreik. Κρατικός Αερολιμένας Αράξου, Kratikós Aeroliménas Aráxou, IATA: GPA, ICAO: LGRX, YPA: ΚΑΑΞ) on kansallinen lentoasema Áraxoksen kylän lähellä Dytikí Achaḯan kunnassa Länsi-Kreikan alueella Kreikassa. Lentokenttä on ennen kaikkea Kreikan ilmavoimien tukikohta. Siviililentoasema aloitti toimintansa kentällä vuonna 1984. Se palvelee erityisesti Patraksen kaupunkia ja sijaitsee noin 45 kilometriä kaupungista länsilounaaseen. Lentokentän pohjois-eteläsuuntaisen kiitotien pituus on 3 352 metriä ja leveys 45 metriä, ja se on rakennettu noin 14 metrin korkeuteen merenpinnasta laskettuna. Kentällä on myös toinen, nykyisin suljettu pohjois-eteläsuuntainen kiitotie, jonka pituus on myös 3 352 metriä ja leveys 21 metriä. Lähteet Aiheesta muualla Kuvia tai muita tiedostoja aiheesta Áraxoksen lentoasema Wikimedia Commonsissa